Agentúra poskytuje v členských štátoch v prvej línii doteraz najväčšiu operačnú podporu, pričom čerpá z už existujúcich rezerv tímov európskej pohraničnej a pobrežnej stráže a technického vybavenia. V záujme posilnenia personálu pohraničnej stráže príslušných štátov agentúra v súčasnosti nasadila viac ako 1 550 príslušníkov tímov európskej pohraničnej a pobrežnej stráže v rámci pravidelných spoločných operácií na vonkajších hraniciach členských štátov v prvej línii. Napríklad to znamená, že príslušníci vyslaní do Grécka sa pripoja k približne 10 000 príslušníkom gréckej pohraničnej a pobrežnej stráže. Týmto tímom pomáha 24 lodí a plavidiel, 6 lietadiel a helikoptér, viac ako 80 hliadkovacích vozidiel a 13 vozidiel vybavených termovíziou.

Nariadením o pohraničnej a pobrežnej stráži sa agentúre poskytol nový účinný mechanizmus na posúdenie zraniteľností v kapacitách členských štátov, ktorý ako doplnok schengenského hodnotiaceho mechanizmu slúži na ďalšie posilnenie preventívnej kontroly kvality fungovania schengenského priestoru. Posúdenia zraniteľnosti umožnia EÚ a členským štátom lepšie sa pripraviť na to, aby mohli čeliť súčasným a budúcim výzvam na vonkajších hraniciach. Konkrétne sa ročným postupom posudzovania zabezpečí spoločná pripravenosť na migračnú krízu identifikovaním a včasným odstránením nedostatkov členských štátov v oblasti vybavenia, personálu, systémov IT, plánovania pre prípad nepredvídaných udalostí a infraštruktúry potrebnej na riadenie hraníc vrátane ich schopnosti zvládnuť potenciálny príchod vysokého počtu osôb na ich územie tak, aby takéto zistené nedostatky nemali vplyv na fungovanie schengenského priestoru.

V súlade s požiadavkou nariadenia o európskej pohraničnej a pobrežnej stráži sa od 7. decembra 2016 zriadili obidve rezervy rýchleho zásahu. Kým v prípade rezervy rýchleho zásahu členské štáty potvrdili, že je k dispozícii viac ako 1 500 príslušníkov pohraničnej stráže a iných príslušných pracovníkov, v prípade väčšiny typov vybavenia prisľúbeného pre rezervu vybavenia pre rýchly zásah, a to najmä pokiaľ ide o príbrežné hliadkovacie plavidlá a helikoptéry, stále chýbajú značné zdroje v porovnaní s počtami schválenými riadiacou radou, teda orgánom agentúry zodpovedným za prijímanie strategických rozhodnutí, v ktorom je popri Komisii zastúpený každý členský štát. Zatiaľ čo niektoré potreby by sa mohli pokryť z vlastných kapacít agentúry, členské štáty sa musia okamžite zaviazať poskytnúť chýbajúce zdroje, aby sa zabezpečila požadovaná dostupnosť všetkých typov vybavenia.

rezerva rýchleho zásahu má byť stálym zborom zloženým z 1 500 príslušníkov pohraničnej stráže a iných príslušných pracovníkov, ktorých má agentúra okamžite k dispozícii, aby mohli vykonávať rýchle pohraničné zásahy. Príslušníci pohraničnej stráže z tejto rezervy musia byť nasadení z každého členského štátu do 5 pracovných dní odo dňa schválenia operačného plánu výkonným riaditeľom a hostiteľským členským štátom. Rezerva sa skladá z približne 14 špecializovaných profilov a mala by okrem iného zahŕňať 467 príslušníkov hraničného dozoru, 458 odborníkov na registračné úkony a snímanie odtlačkov prstov, 97 skúsených odborníkov na doklady a 137 expertov na skríning štátnej príslušnosti,

Agentúra rýchlo zintenzívnila svoju činnosť v oblasti návratu, keď v roku 2016 zorganizovala rekordný počet 232 operácií, v rámci ktorých vrátila 10 700 neregulárnych migrantov, čo je štvornásobný nárast oproti roku 2015, keď v rámci 66 operácií vrátila 3 565 migrantov. Od nadobudnutia účinnosti nariadenia do 12. januára agentúra zorganizovala 78 návratových operácií, teda viac ako za celý rok 2015, a vrátila 3 421 neregulárnych migrantov. Agentúra by mala ďalej rozšíriť svoju pomoc tým, že bude podporovať návraty využívaním komerčných letov a vybudovaním centier situovaných na území EÚ a určených na návratové operácie.

Nariadením sa výrazne rozširuje mandát agentúry, ktorý jej umožňuje poskytovať všeobecnú pomoc pri návratoch vrátane dobrovoľných odchodov a nútených návratov, a to organizovaním návratových operácií, poskytovaním pomoci v oblasti konzulárnej spolupráce s tretími krajinami s cieľom zistiť totožnosť neregulárnych migrantov. Od 7. januára 2017 sú k dispozícii tri nové rezervné skupiny: monitorovacia skupina pre nútený návrat, eskortná skupina pre nútený návrat a skupina špecialistov na návrat V súčasnosti ich možno mobilizovať a vytvoriť európske intervenčné tímy pre návrat. Na základe žiadosti členských štátov môžu tieto tímy poskytovať operačnú podporu na zvýšenie kapacít členských štátov v oblasti návratu. Do týchto skupín prispelo 22 členských štátov, ktoré poskytli 395 zo 690 potrebných odborníkov. Členské štátu musia tieto chýbajúce zdroje doplniť a zabezpečiť, aby boli všetky profily v rezervných skupinách primerane zastúpené.

poskytnúť do 17. februára 2017 agentúre všetky potrebné údaje o existujúcich kapacitách v súlade so žiadosťou agentúry,

vykonať v rozmedzí od apríla do októbra 2017 simulačné cvičenia týkajúce sa budúcich výziev v súvislosti so všetkými členskými štátmi, v prípade ktorých si to metodika bude vyžadovať,

Výrazné zvýšenie zdrojov, ktoré má agentúra k dispozícii, jej umožnilo zintenzívniť činnosť v oblasti návratu. Na jej činnosti v oblasti návratu bolo vyčlenených 66,5 mil. EUR v roku 2016 aj 2017, zatiaľ čo v roku 2015 to bolo len 9,5 mil. EUR. V roku 2017 bude v rámci činností súvisiacich s návratom pracovať 52 zamestnancov, pričom sa očakáva, že tento počet sa do roku 2020 zvýši na 117 zamestnancov.

Európska agentúra pre pohraničnú a pobrežnú stráž by mala

stanoviť priority a začať s prijímaním pracovníkov potrebných na podporu pracovníka pre základné práva do konca marca 2017.

3.5. Vytvorenie podmienok pre lepšiu operačnú spoluprácu s prioritnými tretími krajinami stanovením vzorovej dohody o štatúte

Nariadením o európskej pohraničnej a pobrežnej stráži sa posilnila aj úloha agentúry v oblasti spolupráce s tretími krajinami. Agentúra už skôr uzatvorila bilaterálne dohody o pracovných podmienkach v oblasti riadenia hraníc a návratu s 18 prioritnými tretími krajinami, napríklad so všetkými krajinami západného Balkánu a s Tureckom. Od apríla 2016 agentúra okrem toho vyslala styčného dôstojníka do Turecka.

Agentúra v súčasnosti pripravuje revíziu všetkých dohôd o pracovných podmienkach v súlade s novým mandátom. Agentúre boli poskytnuté dodatočné rozpočtové prostriedky a pracovné miesta, aby mohla v najbližších rokoch vyslať až 10 styčných dôstojníkov do prioritných krajín, počnúc Nigerom a Srbskom a neskôr sa predpokladá pokrytie celého regiónu západného Balkánu.

V minulosti však agentúra nebola oprávnená nasadiť svoje tímy na území tretích krajín. Toto obmedzenie sa ukázalo ako obzvlášť problematické pri zvládaní migračných tokov na trase cez západný Balkán v priebehu roka 2015. Prvýkrát teraz nariadenie o európskej pohraničnej a pobrežnej stráži stanovuje, že agentúra môže vykonávať činnosti s výkonnými právomocami na území susedných tretích krajín za predpokladu, že bola predtým medzi Európskou úniou a dotknutou treťou krajinou uzavretá dohoda.

Komisia 22. novembra 2016 prijala vzorovú dohodu o štatúte, ktorá slúži ako predloha pre takéto dohody. Komisia vybrala dve prioritné tretie krajiny, Srbsko a bývalú Juhoslovanskú republiku Macedónsko, a v súčasnosti s nimi vedie predbežné rokovania s cieľom uzavrieť takéto dohody. Komisia 25. januára 2017 prijala odporúčania, aby Rada schválila začatie rokovaní so Srbskom a s bývalou Juhoslovanskou republikou Macedónsko.

Ďalšie kroky:

Rada by mala

urýchlene schváliť začatie rokovaní so Srbskom a s bývalou Juhoslovanskou republikou Macedónsko o dohodách o štatúte.

Európska agentúra pre pohraničnú a pobrežnú stráž by mala

dokončiť nábor a následne vyslať styčných dôstojníkov do Nigeru do apríla 2017 a do Srbska do júna 2017.

3.6. Dohoda o sídle

Viac ako jedenásť rokov agentúra pôsobila bez dohody o sídle s hostiteľským členským štátom. V súlade s článkom 57 nariadenia o európskej pohraničnej a pobrežnej stráži by sa takáto dohoda mala uzavrieť najneskôr do 7. apríla 2017. Po tom, ako nariadenie o európskej pohraničnej a pobrežnej stráži nadobudlo účinnosť, agentúra a Poľsko obnovili rokovania, ktorých cieľom je splnenie tohto cieľa. Rokovania o technických otázkach boli ukončené 23. januára 2017.

Ďalší krok:

Poľsko a Európska agentúra pre pohraničnú a pobrežnú stráž by mali

uzavrieť dohodu o sídle v súlade s príslušnými postupmi do 7. apríla 2017.

3.7. Zvýšenie rozpočtu a počtu zamestnancov

Financovanie EÚ určené pre agentúru sa bude postupne zvyšovať z 250 mil. EUR v roku 2016 na 320 mil. EUR v roku 2020 a počet zamestnancov agentúry vzrastie zo 400 v roku 2016 na 1 000 pracovníkov v roku 2020.

Ako prvý krok na dosiahnutie konečného počtu 1 000 zamestnancov agentúry do roku 2020 sa pre rok 2017 pôvodne plánovalo takmer 240 dodatočných pracovných miest rôzneho druhu (dočasní zamestnanci, zmluvní zamestnanci, vyslaní národní experti). S cieľom čo najrýchlejšie agentúre poskytnúť potrebných zamestnancov sa však rozpočtový orgán 1. decembra 2016 dohodol na tom, že zmení plán pracovných miest agentúry na rok 2016 tak, že jej zo 130 plánovaných dočasných zamestnancov plánovaných na rok 2017 umožní prijať 50 dočasných zamestnancov už v roku 2016. Agentúra medzičasom aktívne otvorila výberové konania na 50 prednostne pridelených pracovných miest. Musí sa však vynaložiť väčšie úsilie na okamžité čerpanie pridelených zdrojov.